מורן לביא

מורן לביא (נולדה ב-3 בפברואר 1983) היא כדורגלנית עבר ישראלית ששיחקה כקשרית מרכזית בקבוצת אס"א תל אביב והייתה קפטנית נבחרת ישראל.

== ביוגרפיה ==
מורן לביא נולדה בכפר סבא וגדלה ברעננה. עד גיל 15 שיחקה טניס מקצועי ברמת השרון. לביא דורגה בעשירייה הראשונה בטניס נשים. לאחר שהגיעה להשיגים בולטים בטניס החליטה לפרוש לטובת הכדורגל, מכיוון שחיפשה לעסוק בספורט קבוצתי. כאשר החלה ללמוד בחטיבת "יהונתן", פגשה במאמן אשר מסינג, שחקן עבר בקבוצת הכח עמידר רמת גן, לאחר שראה את יכולות המשחק שלה הפנה אותה למאמן אלון שרייר ומאז היא משחקת כדורגל.

===קריירה===
לביא זכתה באליפות בתי הספר בקטרגל עם בית ספרה, תיכון "מור מטרו ווסט" רעננה. באותו העת היא שיחקה בקבוצת הפועל רעננה. ב-1998, שנה אחרי שהצטרפה לליגת הנערות בכדורגל, נפתחה ליגת הנשים הראשונה בישראל, מאז שיחקה בקבוצת אס"א תל אביב. למשך תקופה מסוימת הייתה שיאנית ההופעות בנבחרת ישראל והשחקנית הוותיקה ביותר בליגת הנשים בישראל.

בשנת 2002 נסעה לביא ללימודים ב- TCU Texas Christian University בטקסס שם למדה עד לשנת 2006. במסגרת לימודיה שיחקה במשך ארבע שנים בקבוצה המצטיינת של המכללה וסיימה את התואר שלה ביחסים בינלאומיים ואנתרופולוגיה בהצטיינות.

בתום לימודיה, בקיץ 2006, נסעה לביא לאיסלנד שם שיחקה במשך חודשיים בקבוצה Haukar המדורגת בליגה השנייה כדי לנסות ולהעלות את הקבוצה ליגה. 

לביא שיחקה ארבע עונות ברציפות במוקדמות ליגת האלופות לנשים. בעונת 2012 זכתה קבוצתה במקום הראשון במשחקי המוקדמות, שם הבקיעה לביא גול נגד קבוצה מפורטוגל. הנבחרת עלתה לאליפות והגיעה לאחת מ-32 הקבוצות הטובות באירופה, שם הפסידה לאלופת איטליה בשני המשחקים. זהו השלב הגבוה ביותר בליגה העולמית, אליו הגיעה קבוצת כדורגל לנשים ישראלית. 

שיחקה עד עונת עונת 2016/2017.

עבדה גם כרכזת פרויקטים באתנה באיגוד הטניס וכמאמנת כדורגל באתנה ג'וניור.

== הכשרות ==
* מאמנת קבוצת הנערות של הפועל רעננה בליגת הנערות (2012)
* מדריכת מאמני כדורגל מטעם ההתאחדות לכדורגל בישראל 
* מדריכת כושר מטעם שיאים של מכון וינגייט

== הישגים ==
;אס"א תל אביב
* אליפות המדינה: (7) - 1999/2000, 2009/2010, 2010/2011, 2011/2012, 2012/2013, 2013/2014, 2014/2015
* גביע המדינה: (4) - 2010/2011, 2011/2012, 2013/2014, 2016/2017

== קישורים חיצוניים ==

* [https://www.football.org.il/players/player/?player_id=32187 פרופיל], באתר ההתאחדות לכדורגל בישראל
* לי נוף, [http://www.mako.co.il/Sports-football-il/e0e6bb4ad8893210/Article-910ca999b1bf621004.htm שפיגלר: אין סיבה שכדורגל הנשים לא יצליח בארץ], באתר [http://www.mako.co.il/ Mako], 23 בפברואר 2010
* שלי ישראל, [https://www.youtube.com/watch?v=n7G15NTAPWc אס"א תל אביב - כתבה בערוץ הספורט], באתר [https://www.youtube.com/ YouTube], 28 בספטמבר 2011
* אסי ממן, [http://www.one.co.il/Article/216009.html אס"א ת"א זכתה באליפות בפעם הרביעית ברציפות], [http://one.co.il/ באתר One], 24 באפריל 2013
* [http://football.org.il/Archive/Articles/Pages/articlewomen_27october2013.aspx מורן לביא: "אתן את הכל כדי להצליח בטורניר"], באתר [http://football.org.il/Pages/default.aspx ההתאחדות לכדורגל בישראל], 27 באוקטובר 2013
* ספי פסטרנק, [http://www.ynet.co.il/articles/0,7340,L-4515161,00.html כדורגל נשים: אס"א ת"א זכתה בגביע], באתר [http://www.ynet.co.il/home/0,7340,L-8,00.html ynet], 30 באפריל 2014
* אסי ממן, [http://one.co.il/Cat/General/Error.html?aspxerrorpath=/Article/235268.htmlhttp:/one.co.il/Article/235268.html השתפרו: נב' ישראל בנשים הובסה 5:0 בידי דנמרק], [http://one.co.il/ באתר One], 19 ביוני 2014

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:בוגרות תיכון מור מטרו-ווסט רעננה
קטגוריה:בוגרי תיכון מור מטרו-ווסט רעננה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:ישראליות שנולדו ב-1983
קטגוריה:ישראלים שנולדו ב-1983